โรงเรียนสาธิตมัธยม มหาวิทยาลัยราชภัฏพระนครศรีอยุธยา

โรงเรียนสาธิตมหาวิทยาลัยราชภัฏพระนครศรีอยุธยา (ฝ่ายมัธยม) (ภาษาอังกฤษ: Demonstration School of Phranakhon Si Ayutthaya Rajabhat University; อักษรย่อ: สาธิต มรภ.อย. / STAY) เป็นโรงเรียนสหศึกษาขนาดกลาง ประเภทโรงเรียนสาธิตในกำกับมหาวิทยาลัยราชภัฏ ปัจจุบันสังกัดกระทรวงการอุดมศึกษา วิทยาศาสตร์ วิจัยและนวัตกรรม
สถานที่ตั้งอยู่ในมหาวิทยาลัยราชภัฏพระนครศรีอยุธยา เลขที่ 96 ถนนปรีดีพนมยงค์ ตำบลประตูชัย  อำเภอพระนครศรีอยุธยา จังหวัดพระนครศรีอยุธยา 13000 ปัจจุบันมีผู้ช่วยศาสตราจารย์ปิยะ มีอนันต์ ดำรงตำแหน่งเป็นผู้อำนวยการโรงเรียน
==ประวัติสถานศึกษา==
===ยุคแรกเริ่ม : สาธิตวิทยาลัยครูพระนครศรีอยุธยา===
โรงเรียนสาธิตมหาวิทยาลัยราชภัฏพระนครศรีอยุธยา เดิมใช้ชื่อโรงเรียนว่า "โรงเรียนสาธิตวิทยาลัยครูพระนครศรีอยุธยา" ก่อตั้งขึ้นมาจากการมองการณ์ไกลของนายโสภณ สุวรรณโรจน์ อธิการบดีวิทยาลัยครูพระนครศรีอยุธยาในสมัยนั้น ที่ต้องการให้วิทยาลัยครูพระนครศรีอยุธยาเป็นศูนย์กลางการจัดการศึกษาที่มีคุณภาพของจังหวัดพระนครศรีอยุธยา โดยเฉพาะอย่างยิ่งท่านต้องการให้ โรงเรียนสาธิตวิทยาลัยครูพระนครศรีอยุธยาเป็นห้องปฏิบัติการทางการศึกษาของอาจารย์ และนักศึกษาครู
โรงเรียนสาธิตวิทยาลัยครูพระนครศรีอยุธยาจึงได้ก่อตั้งขึ้นในปีการศึกษา 2528 ณ บริเวณวิทยาลัยครูพระนครศรีอยุธยา โดยเริ่มเปิดสอนในระดับชั้นมัธยมศึกษาปีที่ 1 จำนวน 2 ห้องเรียน
===ยุคที่สอง : สาธิตสถาบันราชภัฏพระนครศรีอยุธยา===
วันที่ 14 กุมภาพันธ์ พ.ศ. 2535 วิทยาลัยครูพระนครศรีอยุธยา ได้รับพระราชทานชื่อจากพระบาทสมเด็จพระปรมินทรมหาภูมิพลอดุลยเดชว่า "สถาบันราชภัฏ" และได้ทรงพระกรุณาโปรดเกล้าฯ ลงพระปรมาภิไธยในร่างพระราชบัญญัติสถาบันราชภัฏพุทธศักราช 2538 ซึ่งทางสำนักเลขาธิการคณะรัฐมนตรีได้ประกาศในราชกิจจานุเบกษา เล่มที่ 112  ตอนที่ 4 ก ลงวันที่ 24 มกราคม พ.ศ. 2538  จึงมีผลบังคับใช้ตั้งแต่วันที่ 25 มกราคม พ.ศ. 2538 ฉะนั้น จึงเปลี่ยนชื่อโรงเรียนเป็น "โรงเรียนสาธิตสถาบันราชภัฏพระนครศรีอยุธยา"
===ยุคปัจจุบัน : สาธิตมัธยม มหาวิทยาลัยราชภัฏพระนครศรีอยุธยา===
ด้วยพระมหากรุณาธิคุณเป็นล้นพ้น พระบาทสมเด็จพระปรมินทรมหาภูมิพลอดุลยเดช ได้มีพระบรมราชโองการ โปรดเกล้าโปรดกระหม่อมให้ตราพระราชบัญญัติมหาวิทยาลัยราชภัฏ พุทธศักราช 2547 ขึ้นไว้ และประกาศในราชกิจจานุเบกษา เล่มที่ 121 ตอนพิเศษ 23 ก ลงวันที่ 14 มิถุนายน พ.ศ. 2547 และมีผลบังคับใช้ตั้งแต่วันที่ 15 มิถุนายน พ.ศ. 2547  ด้วยเหตุนี้โรงเรียนจึงได้เปลี่ยนชื่อเป็น "โรงเรียนสาธิตมหาวิทยาลัยราชภัฏพระนครศรีอยุธยา" 
ปัจจุบัน ทางโรงเรียนมีการเปิดการเรียนการสอนตั้งแต่ระดับชั้นมัธยมศึกษาปีที่ 1 จนถึงมัธยมศึกษาปีที่ 6 ระดับชั้นละ 4 ห้องเรียน มีจำนวนนักเรียนทั้งหมดประมาณ 780 คน โดยในระดับชั้นมัธยมศึกษาตอนปลาย ได้มีการเปิดสอนแยกเป็น 2 แผนกการศึกษา คือ แผนกวิทยาศาสตร์และคณิตศาสตร์และแผนกศิลปศาสตร์และคณิตศาสตร์
ภาพ:Stay_1.jpg|ตึกสาธิต 1 มุมมองจากสระน้ำด้านทิศเหนือ
==อาณาเขตที่ตั้งของสถานศึกษา==
ทิศเหนือ จรดสระน้ำด้านทิศเหนือ
ทิศใต้ จรดถนนอู่ทอง และโรงเรียนสาธิตปฐมวัยมหาวิทยาลัยราชภัฏพระนครศรีอยุธยา
ทิศตะวันออก จรดอาคารภาควิชาดนตรี คณะครุศาสตร์ มหาวิทยาลัยราชภัฏพระนครศรีอยุธยา
ทิศตะวันตก จรดสระน้ำด้านทิศตะวันตก
==สัญลักษณ์ประจำสถานศึกษา==
ไฟล์:Flag of Liechtenstein old yellow red.svg| สีประจำสถานศึกษา: สี "เหลือง-แดง"
===ตราสัญลักษณ์ประจำสถานศึกษา : "พระที่นั่งอัฐทิศ : พระราชลัญจกรประจำพระองค์รัชกาลที่ 9"===
ตราของโรงเรียนสาธิตฯ เป็นตราของมหาวิทยาลัยราชภัฏพระนครศรีอยุธยา ที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
ลักษณะเป็นรูปวงรี ภายในเป็นรูปพระที่นั่งอัฐทิศ ประกอบด้วยวงจักร กลางวงจักรมีอักขระเป็น อุ หรือ เลข 9 รอบวงจักรมีรัศมีเปล่งออกโดยรอบเหนือจักรเป็นรูปเศวตฉัตรเจ็ดชั้น ฉัตรที่ตั้งอยู่บนพระที่นั่งอิฐ (มีความหมายว่า การมีพระบรมเดชานุภาพ) ในแผ่นดิน โดยที่วันบรมราชาภิเษกตามโบราณราชประเพณีได้เสด็จประทับเหนือพระที่นั่งอัฐทิศ และสมาชิกรัฐสภาถวายน้ำอภิเษกจากทิศทั้งแปด มีวงรีวงหนึ่งเป็นกรอบรอบตราพระลัญจกรจารึกชื่อสถาบัน ต่อมาเมื่อสถาบันราชภัฏได้ปรับเป็นสถานภาพเป็นมหาวิทยาลัย ชื่อท่อนบนจารึกเป็นภาษาไทยว่า "มหาวิทยาลัยราชภัฏพระนครศรีอยุธยา" ท่อนล่างจารึกเป็นภาษาอังกฤษว่า "PHRANAKHON SI AYUTTHAYA RAJABHAT UNIVERSITY"
===สีประจำสถานศึกษ า: สี "เหลือง-แดง"===
==ทำเนียบผู้บริหาร==
รายนามผู้บริหารสถานศึกษาตั้งแต่อดีตจนถึงปัจจุบันมีดังต่อไปนี้
{|class="wikitable"
|-
! ลำดับที่||คำนำหน้าชื่อ||ชื่อและสกุล||ตำแหน่ง||ระยะเวลาการดำรงตำแหน่ง (ปีคริสต์ศักราช)
|-
|align=center|1||นาง||อรธิรา บัวพิมพ์||ผู้อำนวยการ||align=center|1985 – 1989
|-
|align=center|2||ว่าที่ ร.ต.||ดาวเรือง เรืองมณี||ผู้อำนวยการ||align=center|1989 – 1993
|-
|align=center|3||นาง||อรธิรา บัวพิมพ์||ผู้อำนวยการ||align=center|1993 – 1995
|-
|align=center|4||ผศ.||บุญเชิด รัตนานันท์||ผู้อำนวยการ||align=center|1995 – 2003
|-
|align=center|5||นาย||สุวัฒน์ ทับทิมเจือ||ผู้อำนวยการ||align=center|2003 – 2005
|-
|align=center|6||ผศ.||พินพง สัตยพันธ์||ผู้อำนวยการ||align=center|2005 – 2009
|-
|align=center|7||ผศ.||สุวัฒน์ ทับทิมเจือ||ผู้อำนวยการ||align=center|2009 – 2017
|-
|align=center|8||ผศ.ดร.||สุวิทย์ ไวยกุล||รักษาการแทนผู้อำนวยการ||align=center|2017 – 2019
|-
|align=center|9||ผศ.||ปิยะ มีอนันต์||ผู้อำนวยการ||align=center|2019 – ปัจจุบัน
|}
==กลุ่มโรงเรียนสาธิตระดับมัธยมศึกษาในสังกัดมหาวิทยาลัยราชภัฏ==
{|class="wikitable sortable"
|-
! ชื่อสถานศึกษา||จังหวัด||เขต/อำเภอ||แขวง/ตำบล||เว็บไซต์
|-
|โรงเรียนมัธยมสาธิตมหาวิทยาลัยราชภัฏบ้านสมเด็จเจ้าพระยา||align=center|กรุงเทพมหานคร||align=center|ธนบุรี||align=center|หิรัญรูจี||http://mattayom.bsru.ac.th/
|-
|โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร||align=center|กรุงเทพมหานคร||align=center|บางเขน||align=center|อนุสาวรีย์||http://www.wpm.ac.th/
|-
|โรงเรียนสาธิตมหาวิทยาลัยราชภัฏเทพสตรี||align=center|ลพบุรี||align=center|เมืองลพบุรี||align=center|ทะเลชุบศร||http://www.tru.ac.th/satit/ 
|-
|โรงเรียนสาธิตมหาวิทยาลัยราชภัฏนครปฐม||align=center|นครปฐม||align=center|เมืองนครปฐม||align=center|นครปฐม||http://st.npru.ac.th/
|-
|โรงเรียนสาธิตมหาวิทยาลัยราชภัฏนครสวรรค์||align=center|นครสวรรค์||align=center|เมืองนครสวรรค์||align=center|นครสวรรค์ตก||http://satit.nsru.ac.th/
|-
|โรงเรียนสาธิตมหาวิทยาลัยราชภัฏพระนครศรีอยุธยา||align=center|พระนครศรีอยุธยา||align=center|พระนครศรีอยุธยา||align=center|ประตูชัย||http://satitay.aru.ac.th/ 
|-
|โรงเรียนสาธิตมหาวิทยาลัยราชภัฏเพชรบุรี||align=center|เพชรบุรี||align=center|เมืองเพชรบุรี||align=center|นาวุ้ง||http://satit.pbru.ac.th/ 
|-
|โรงเรียนสาธิตมหาวิทยาลัยราชภัฏมหาสารคาม||align=center|มหาสารคาม||align=center|เมืองมหาสารคาม||align=center|ตลาด||http://satit.rmu.ac.th/
|-
|โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์||align=center|ปทุมธานี||align=center|คลองหลวง||align=center|คลองหนึ่ง||http://satit.vru.ac.th/ 
|-
|โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ||align=center|กรุงเทพมหานคร||align=center|ดุสิต||align=center|วชิระ||http://www.sd.ssru.ac.th/
|-
|โรงเรียนสาธิตมหาวิทยาลัยราชภัฏอุตรดิตถ์||align=center|อุตรดิตถ์||align=center|เมืองอุตรดิตถ์||align=center|ท่าอิฐ||http://satit.uru.ac.th/ 
|}
==ดูเพิ่ม==
โรงเรียนสาธิตในสังกัดมหาวิทยาลัยราชภัฏ
สาธิตราชภัฏสัมพันธ์
มหาวิทยาลัยราชภัฏพระนครศรีอยุธยา
==หมายเหตุ==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
เว็บไซต์ข่าวสาร
ราชภัฏพระนครศรีอยุธยา
โรงเรียนในจังหวัดพระนครศรีอยุธยา
โรงเรียนที่ก่อตั้งในปี พ.ศ. 2528
สถานศึกษาในอำเภอพระนครศรีอยุธยา